b"\n_START_ARTICLE_\nCapella de la Pairalia de la Riba de Bianya\n_START_SECTION_\nHist\xc3\xb2ria\n_START_PARAGRAPH_\nUn dels primers descendents que van iniciar les obres de reforma de l'antiga casa va ser Eusebi Burch (1884) que va procedir a l'ampliaci\xc3\xb3 pel costat nord. Posteriorment es va encarregar a l'arquitecte Cordom\xc3\xad la realitzaci\xc3\xb3 d'un projecte de reforma, de caracter\xc3\xadstiques neog\xc3\xb2tiques, que no va portar a terme en la seva totalitat, ja que els propietaris nom\xc3\xa9s el tingueren en compte en la part corresponent a la capella particular. Entre els anys 1965 i 1967 es va procedir a la seva restauraci\xc3\xb3 i s'hi col\xc2\xb7locaren als finestrals vidrieres amb imatges del santoral vinculades amb el  m\xc3\xb3n animal, farmac\xc3\xa8utic i veterinari. Amb anterioritat als projectes de remodelaci\xc3\xb3 que a principis de segle va fer Rafael Mas\xc3\xb3, un altre arquitecte barcelon\xc3\xad va projectar la capella familiar vers el 1890. Amb les obres de remodelaci\xc3\xb3 de la casa pairal que va portar a terme en Francesc Vayreda i Bofill es va procedir a la restauraci\xc3\xb3 de la capella, deixant-la en l'actual estat."